לוסי אהריש מגיעה לגבעתיים ולא מתנצלת | גבעתיים NEWS
ראשי / חדשות חמות / לוסי אהריש מגיעה לגבעתיים ולא מתנצלת
לסי אהריש הגיעה אמש לאודיטוריום בבית הראשונים והרצתה על המציאות היומיומית אותה היא חווה כבת לאם ערביה ולאב יהודי בישראל. ההרצאה הינה חלק מסדרת הרצאות ייחודית ביוזמת מועצת הנשים העירונית ''אחת אחת'' בראשותה של סגנית ראש העירייה.
לוסי אהריש, בת 38, מוכרת כעיתונאית הערבייה הישראלית הראשונה בישראל המגישה חדשות בעברית. בהרצאתה, שיתפה אהריש את הקהל במסע מעורר ההשראה על התמודדותה היומיומית עם היותה אישה עצמאית, מוסלמית, ישראלית, מדימונה לצד הגשמתה המקצועית כעיתונאית ומגישת חדשות.
בין היתר סיפרה אהריש על ניסיון פיגוע שעברה בגיל 5 יחד עם משפחתה במחסומים בחזרה לישראל ועל השפעת המאורע המטלטל על חייה, על איך זה היה להיות אישה רווקה עצמאית בציבור הישראלי-הערבי, על אמא שלה שרצתה שתתחתן בצורה מסוימת ועל איך בכלל חוגגים חגים יהודים לצד חגים מוסלמים. הקהל בגבעתיים לא נשאר אדיש ולאורך ההרצאה עבר בין רגעים של דמעות, לרגעי צחוק סוערים, אך בעיקר ניתן לומר שהצופים יצאו עם כמה נקודות למחשבה ולחשבון נפש.
אור-לי ניב סגנית יו"ר העיריה ויו"ר מועצת הנשים בירכה את לוסי אהריש וסיפרה: "הקשבתי לדבריה של לוסי כשהתראיינה לתכנית טלוויזיה, שם היא אמרה משפט שתפס אותי וגרם לי להזדהות באופן אישי – 'כשאין לך כלום, אתה חייב להצליח'. לוסי נלחמת בעוולות חברתיות ולמען דו קיום. היא מהווה מודל לדו קיום ואת זה אנו צריכים ללמוד. שמחה על הבחירה בה להרצות בפנינו במסגרת פעילות אחת אחת, מועצת הנשים העירונית".